સંગઠન અને મ્યુનિ.ના અગ્રણીઓ સાથે વન ટૂ વન ચર્ચા ઉપરાંત વાઘાણીએ તેમને સીધો સવાલ પૂછ્યો હતો કે, કોઈ તકલીફ હોય તો અત્યારે કહી દો. જો કે દરેક સભ્યે પક્ષના આદેશને શિરોમાન્ય રાખવાની ખાતરી આપી હતી. બપોરે ચાર કલાકે પ્રદેશ મહામંત્રી કે.સી. પટેલના અધ્યક્ષસ્થાને સેકટર-૨૧ કમલમમાં બેઠકનું આયોજન થયુ હતું. આ બેઠકમાં તમામ કાઉન્સિલરો અને પક્ષના હોદ્દેદારો ઉપસ્થિત રહ્યા હતા. કે.સી. પટેલે પણ કોઈ ફરિયાદ કે રજૂઆત હોય તો બોલવા માટે જણાવ્યુ હતું, પરંતુ તે સમયે તમામ સભ્યોએ મનની વાત મનમાં રાખી હતી. આમ, શિસ્તના નામે ભાજપના નેતાઓ સભ્યોના આક્રોશને જાહેરમાં આવતો અટકાવી શક્યા છે, પરંતુ સામાન્ય સભામાં છૂપો આક્રોશ ભડકો કરે તેવી શક્યતા નકારી શકાય તેમ નથી.